
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  
           15 iunie 1998
AMENAJAREA TERITORIULUI ŞI ECHILIBRU 
      Nr.582/ XVIII/6           

                                 ECOLOGIC                                                                                                               
A V I Z

asupra proiectului de Lege pentru aprobarea Ordonanţei  de Urgenţă a Guvernului nr. 10/1998 pentru stabilirea unor măsuri referitoare la datoria S.C. PETROTEL S.A. Ploieşti, prevăzută în Ordonanţa de urgenţă a Guvernului nr.7/1997 şi la protecţia mediului înconjurător din arealul petrolier Ploieşti  ca  urmare a declanşării procesului de privatizare  a societăţilor comerciale din domeniul petrolier.


Cu adresa nr. 131 din 18 mai 1998, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu proiectul de Lege pentru aprobarea Ordonanţei  de Urgenţă a Guvernului nr. 10/1998 pentru stabilirea unor măsuri referitoare la datoria S.C. PETROTEL S.A. Ploieşti, prevăzută în Ordonanţa de urgenţă a Guvernului nr.72/1997 şi la protecţia mediului înconjurător din arealul petrolier Ploieşti ca urmare a declanşării procesului de privatizare a societăţilor comerciale din domeniul petrolier.



În şedinţa din 11 iunie 1998, Comisia pentru administraţie publică, amenajarea teritoriului şi echilibru ecologic a examinat proiectul de lege sus-menţionat şi l-a avizat favorabil  cu următoarele amendamente:



1.  Alin. 2  al  articolului  2  se propune a fi reformulat după cum urmează : 



(2) “Responsabilitatea pentru realizarea lucrărilor de refacere a calităţii mediului înconjurător , respectiv a subsolului şi a pânzei freatice din arealul petrolier Ploieşti, contaminat cu produse petroliere înainte de data transferului dreptului de proprietate asupra acţiunilor vândute în baza unui contract încheiat cu Fondul Proprietăţii de Stat în cadrul procesului de privatizare , revine autorităţilor administraţiei publice centrale şi  locale, după caz, iar fondurile necesare se asigură de către Fondul Proprietăţii de Stat.”



Motivaţia acestei propuneri este justificată de faptul că Ministerul Apelor Pădurilor şi Protecţiei Mediului de regulă prin prevederile bugetelor anuale a   primit fonduri insuficiente pentru desfăşurarea  activităţilor ce-i revin potrivit atribuţiilor stabilite prin actele normative în vigoare, refacerea calităţii mediului înconjurător din arealul petrolier Ploieşti fiind posibilă în condiţiile prevăzute în proictul de lege, în aproximativ 25-30 de ani.



2.  Prevederile alineatului 3 al art. 2 sunt inutile şi în consecinţă se propune eliminarea acestuia .  



În raport cu obiectul şi conţinutul său, considerăm că acest proiect de lege se încadrează în categoria legilor ordinare.

PREŞEDINTE ,   

SECRETAR ,
ION  CÎRSTOIU
         SORIN  IOAN  MARINESCU

